cyanic-selkie/wikianc huggingface dataset:
Art+Feminism
Το Τέχνη και Φεμινισμός (τυποποιημένο ως Art+Feminism) είναι ένας ετήσιος παγκόσμιος μαραθώνιος επεξεργασιών με στόχο την προσθήκη περιεχομένου στη Βικιπαίδεια σχετικά με γυναίκες καλλιτέχνες. Αυτό το πρόγραμμα είναι ενεργό εδώ και σχεδόν 8 χρόνια. Το έργο, το οποίο ιδρύθηκε από τους Σιάν Έβανς, Τζάκλιν Μέιμπεϊ, Μάικλ Μάντιμπεργκ και Λόρελ Πτακ, έχει περιγραφεί ως "μια τεράστια πολυεθνική προσπάθεια για τη διόρθωση μιας επίμονης προκατάληψης στη Βικιπαίδεια, η οποία γράφεται δυσανάλογα από άνδρες και για άνδρες".
Το 2014, η εναρκτήρια εκστρατεία του Art+Feminism προσέλκυσε 600 εθελοντές σε ένα σύνολο από 30 ξεχωριστές εκδηλώσεις. Το επόμενο έτος, 1.300 συνολικά εθελοντές παρακολούθησαν 70 εκδηλώσεις οι οποίες πραγματοποιήθηκαν σε 17 διαφορετικές χώρες και σε τέσσερις ηπείρους. Από τότε και μέχρι σήμερα, περισσότερα από 20.000 άτομα έχουν λάβει μέρος σε περισσότερες από 1.500 εκδηλώσεις. Αυτό οδήγησε σε θετικά αποτελέσματα σε περισσότερα από 100.000 άρθρα της Βικιπαίδειας. Περισσότερα από 18.000 άτομα συμμετείχαν και δημιούργησαν ή βελτίωσαν περίπου 84.000 άρθρα της Βικιπαίδειας σε 1.260 εκδηλώσεις σε όλον τον κόσμο, από το 2020 μέχρι σήμερα.
Ίδρυση
αριστερά|μικρογραφία| Σιάν Έβανς, Μακένζι Μακ, Μάικλ Μάντιμπεργκ και Τζάκλιν Μέιμπεϊ (από αριστερά προς τα δεξιά). Το Art+Feminism ξεκίνησε όταν η βιβλιοθοικονόμος Σιάν Έβανς σχεδίαζε ένα έργο για τις γυναίκες και την τέχνη για λογαριασμό της Εταιρείας Βιβλιοθηκών Τέχνης της Βόρειας Αμερικής. Η Έβανς μίλησε με τη συνάδελφο επιμελήτρια Τζάκλιν Μέιμπεϊ, η οποία είχε εντυπωσιαστεί από τη διοργάνωση εκδηλώσεων του μαραθωνίου επεξεργασιών από τους συντελεστές της Βικιπαίδειας προς τιμήν της Άντα Λάβλεϊς. Η Μέιμπεϊ μίλησε με τον Μάικλ Μάντιμπεργκ, καθηγητή στο Πανεπιστήμιο της Νέας Υόρκης, ο οποίος είχε ενσωματώσει τη Βικιπαίδεια στην εκπαίδευση στην τάξη. Ο Μάντιμπεργκ με τη σειρά του μίλησε με τη Λόρελ Πτακ, συνεργάτιδα της μη κερδοσκοπικής εταιρείας τέχνης και τεχνολογίας Eyebeam, η οποία συμφώνησε να βοηθήσει στον προγραμματισμό της εκδήλωσης. Στη συνέχεια, η ομάδα στρατολόγησε την τοπική βικιπαιδίστια Ντόροθι Χάουαρντ, που στη συνέχεια έγινε φιλοξενούμενη βικιπαιδίστρια στο Δημοτικό Συμβούλιο της Νέας Υόρκης, και τον Ρίτσαρντ Νίπελ, που τότε εκπροσωπούσε την τοπική ομάδα των συνεργατών της Βικιπαίδειας μέσω του Wikimedia της πόλης της Νέας Υόρκης.
Ένας λόγος για την ίδρυση του έργου Art+Feminism ήταν η απάντηση στην αρνητική κάλυψη των μέσων ενημέρωσης σχετικά με το σύστημα καταλογογράφησης της Βικιπαίδειας. Το έργο συνεχίζει να καλύπτει τα κενά περιεχομένου στη Βικιπαίδεια και να αυξάνει τον αριθμό των γυναικών που συνεισφέρουν. Μόνο το 17% περίπου των βιογραφιών στη Βικιπαίδεια αφορά γυναίκες και μόνο το 15% περίπου των συντακτών της Βικιπαίδεια είναι γυναίκες. Η Κίρα Βισνιέφσκι διορίστηκε εκτελεστική διευθύντρια του έργου Art+Feminism το 2020.
Εκδηλώσεις
Εκτός των Ηνωμένων Πολιτειών Αμερικής, η εκδήλωση του 2015 έλαβε κάλυψη από τα μέσα ενημέρωσης σε μέρη όπως η Αυστραλία, ο Καναδάς, η Καμπότζη, η Ινδία, η Νέα Ζηλανδία, και η Σκωτία. Εντός των Ηνωμένων Πολιτειών, το συμβάν έλαβε κάλυψη από τα μέσα ενημέρωσης στην κεντρική τοποθεσία της εκδήλωσης, στη Νέα Υόρκη, καθώς επίσης και στην Καλιφόρνια, το Κάνσας, την Πενσυλβάνια, το Τέξας, και τη Δυτική Βιρτζίνια.
Το 2020, λόγω ανησυχιών από την πανδημία COVID-19, η εκδήλωση πραγματοποιήθηκε διαδικτυακά, μέσω της πλατφόρμας τηλεδιασκέψεων Zoom.
Απήχηση
Τον Νοέμβριο του 2014, το περιοδικό Foreign Policy ονόμασε τους Έβανς, Μέιμπεϊ, Μάντιμπεργκ, Ρίτσαρντ Νίπελ, Ντόροθι Χάουαρντ και Πτακ «παγκόσμιους στοχαστές» για την αντιμετώπιση της προκατάληψη των φύλων στη Βικιπαίδεια.
Παραπομπές
Κατηγορία:Βικιπαίδεια
Ακραίο σιδέρωμα
Μερικές ενδεικτικές τοποθεσίες όπου έχουν χρησιμοποιηθεί για σιδέρωμα στα πλαίσια της δραστηριότητας αυτής είναι απότομες βουνοκορφές, εν κινήσει με το ποδήλατο, σιδέρωμα παράλληλα με σκι, στην κορυφή μεγάλων αγαλμάτων, υποβρυχίως, με αλεξίπτωτο σε πτώση, και κάτω από παγωμένη λίμνη. Η δραστηριότητα γίνεται είτε ατομικά είτε ομαδικά.
Η πρακτική αυτή ξεκίνησε για πρώτη φορά το 1980 στο Γιόρκσαϊρ της Αγγλίας με σατιρική διάθεση, ή κατά άλλους το 1997 στο Λέστερ, και μέχρι τα τέλη της δεκαετίας εξαπλώθηκε και σε άλλες χώρες ανά τον κόσμο, ιδιαίτερα στη Γερμανία όπου το 2002 διοργανώθηκε το πρώτο παγκόσμιο πρωτάθλημα ακραίου σιδερώματος. Κατά τα μετέπειτα έτη, υπήρξαν διάφοροι διαγωνισμοί για την επίτευξη μεγίστων επιδόσεων, έτσι υπήρξαν διαγωνιζόμενοι σε μεγάλο υψόμετρο επί του όρους Έβερεστ το 2003, 173 δύτες υποβρυχίως το 2011 σε πισίνα στο Ος της Ολλανδίας, τρέχοντας σε μαραθώνιο το 2012, και άλλες παρόμοιες συμμετοχές. .
Εξωτερικοί σύνδεσμοι
Κατηγορία:Ακραία αθλήματα
Ιερά Μητρόπολις Καρθαγένης
Η Ιερά Μητρόπολη Καρθαγένης είναι μητρόπολη που υπάγεται στο Πατριαρχείο Αλεξάνδρειας.
Κατά την πρωτοχριστιανική περίοδο η Ιερά Μητρόπολη Καρθαγένης ήταν μεγάλο πνευματικό κέντρο και αυτόνομη Εκκλησία. Το 419 συνήλθε η Τοπική Σύνοδος της Καρθαγένης. Επανιδρύθηκε το 1931. Στην δικαιοδοσία της περιλαμβάνει το Μαρόκο, την Τυνησία, την Αλγερία και τη Μαυριτανία.
Σημερινός μητροπολίτης είναι ο Μελέτιος Κούμανης.μικρογραφία|405x405εσ|Ο Σεβασμιώτατος Μητροπολίτης Καρθαγένης κ.Μελέτιος
Παραπομπές
Κατηγορία:Μητροπόλεις της Ορθόδοξης Εκκλησίας Κατηγορία:Πατριαρχείο Αλεξανδρείας
Θεωρία συνωμοσίας του προγράμματος Απόλλων
Η θεωρία συνωμοσίας του προγράμματος "Απόλλων" είναι μία θεωρία συνωμοσίας, σύμφωνα με την οποία μία ή περισσότερες αποστολές του διαστημικού προγράμματος "Απόλλων" στη Σελήνη, από τον Ιούλιο του 1969 έως το Δεκέμβριο του 1972 ήταν εικονικές, αποτέλεσμα σκευωρίας της Αμερικανικής κυβέρνησης με ευθύνη της ΝΑΣΑ και πιθανώς άλλων κρατικών οργανισμών. Οι βασικές υποθέσεις όσων δέχονται τη θεωρία είναι πως οι ΗΠΑ δεν διέθεταν τότε, την τεχνολογική επάρκεια για να πραγματοποιήσουν το ταξίδι στη Σελήνη, καθώς και ότι είχαν κίνητρο να δημιουργήσουν την εντύπωση στην παγκόσμια κοινή γνώμη ότι υπερτερούσαν της Σοβιετικής Ένωσης στο συγκεκριμένο τομέα, για λόγους που σχετίζονται με την κούρσα του διαστήματος. Η θεωρία αυτή διαθέτει αρκετούς πιστούς, ενώ διάφοροι συγγραφείς όπως οι Bill Kaysing και Bart Sibrel υποστηρίζουν τη βασιμότητά της. Από την άλλη, επιστήμονες, ερευνητικά κέντρα και μεμονωμένοι μελετητές που έχουν εκτενώς ασχοληθεί με τη διαστημική έρευνα, την απορρίπτουν ως παντελώς αστήρικτη. Ακριβώς στον αντίποδα της παραπάνω θεωρίας βρίσκεται η πεποίθηση ορισμένων αναγνωστών του βιβλίου "Alternative 3" ("Εναλλακτική Λύση 3") του Leslie Watkins σύμφωνα με το οποίο η αποστολή στη Σελήνη πραγματοποιήθηκε πολύ προγενέστερα του 1969 και η προσελήνωση που παρακολούθησαν οι τηλεθεατές τον Ιούλιο του έτους εκείνου ήταν οπερετική.
Παραπομπές
Απολλων προγραμματος θεωρια συνωμοσιας
Παλιάμπελα Δράμας
Τα Παλιάμπελα είναι ημιορεινό χωριό της Ανατολικής Μακεδονίας στην Περιφερειακή Ενότητα Δράμας.
Γεωγραφία - Ιστορία
Τα Παλιάμπελα βρίσκονται στα όρια με την Περιφερειακή Ενότητα Ξάνθης, στους βορειοδυτικούς πρόποδες των ορέων Λεκάνης σε υψόμετρο 280 μέτρα. Απέχουν 19 χλμ. ΝΔ. από το Παρανέστι (έδρα του δήμου) και 23 χλμ. Α.-ΒΑ. από τη Δράμα. Βόρεια του χωριού είναι η Χαμοκέρασα στην άκρη της οποίας περνάει η ΕΟ Δράμας - Ξάνθης, ανατολικά η Πλατανιά και νότια η Πλατανόβρυση. Η παλιά ονομασία, από την περίοδο της τουρκοκρατίας, είναι Χασάν Μαγλάρ ή Χασανμπαλάρ και οι μουσουλμάνοι κάτοικοί του με την ανταλλαγή πληθυσμών μετακινήθηκαν στην Τουρκία ενώ στο χωριό ήρθαν και εγκαταστάθηκαν 31 οικογένειες προσφύγων (112 άτομα).
Μετά την απελευθέρωση αναφέρεται επίσημα με την ονομασία Χασανμπαλάρ το 1919 στο ΦΕΚ 251Α - 20/11/1919 να προσαρτάται στην τότε κοινότητα Κουζλού Κιόϊ (σημ. Πλατανιά). Το 1927 με το ΦΕΚ 76Α - 02/05/1927 μετονομάστηκε σε Παλιάμπελα. Σύμφωνα με το Πρόγραμμα «Καλλικράτης» μαζί με την Πλατανόβρυση, την Τερψιθέα, τον Δρυμότοπο και τα Χαμοκέρασα αποτελούν την τοπική κοινότητα Πλατανόβρυσης που υπάγεται στη δημοτική ενότητα Νικηφόρου του Δήμου Παρανεστίου και σύμφωνα με την απογραφή του 2011 έχει ως πληθυσμό 48 κατοίκους.
Παραπομπές
Κατηγορία:Χωριά του νομού Δράμας Κατηγορία:Δήμος Παρανεστίου
Ακράθι Μήλου
Το Ακράθι (επίσημα Ακράθιον) ή Μεγάλη Ακραδιά, είναι ακατοίκητη νησίδα του νομού Κυκλάδων, η οποία βρίσκεται, όπως και η επίσης ακατοίκητη νησίδα Μικρή Ακραδιά, στην είσοδο του κόλπου της Μήλου. Οι δύο αυτές νησίδες μαζί ονομάζονται "Ακράδια" ή "Ακραδιές" ή "Ακραθιές" και βρίσκονται στα βόρεια της Μήλου, απέναντι από το ακρωτήριο Λακίδα. Διοικητικά το Ακράθι, σύμφωνα με το σχέδιο Καλλικράτης, ανήκει στη τοπική κοινότητα Μήλου που υπάγεται στο Δήμο Μήλου και σύμφωνα με την απογραφή 2011 είναι ακατοίκητο. Σύμφωνα με την απογραφή του 2001, υπήρχε μικρός παραθαλάσσιος οικισμός με 2 κατοίκους.
Παραπομπές
Κατηγορία:Βραχονησίδες της Μήλου
Fiat Industrial
Η Fiat Industrial S.p.A. ήταν ιταλική εταιρεία η οποία αποσχίστηκε από τον όμιλο της Fiat για να επικεντρωθεί σε δραστηριότητές που δεν σχετίζονταν άμεσα με τα αυτοκίνητα, στις αρχές του 2011. Η Fiat Industrial λειτούργησε ως εταιρεία συμμετοχών για τις δραστηριότητες του κατασκευαστή φορτηγών Iveco, με ποσοστό 89,3% στον αγροτικό και κατασκευαστικό εξοπλισμό της CNH Global και της FPT Industrial, η οποία αποτελούσε πρώην μέρος των βιομηχανικών και θαλάσσιων δραστηριοτήτων της Fiat Powertrain Technologies. Πρόεδρος της εταιρείας ήταν ο Σέρτζιο Μαρτσιόνε, ο οποίος υπηρέτησε επίσης ως Διευθύνων Σύμβουλος της Fiat S.p.A. και Πρόεδρος / Διευθύνων Σύμβουλος της Chrysler Group LLC, οι οποίες συγχωνεύθηκαν δημιουργόντας τη Fiat Chrysler Automobiles.
Ιστορία
Την 1η Ιανουαρίου του 2011, κάθε μία υφιστάμενη μετοχή της Fiat μετατράπηκε σε μία μετοχή της Fiat S.p.A. και μία μετοχή της Fiat Industrial. Αυτό είχε ως αποτέλεσμα η Exor (εταιρεία υπό τον έλεγχο της οικογένειας Ανιέλι), ο μεγαλύτερος μέτοχος της Fiat με ποσοστό της τάξης του 30%, να έχει ισοδύναμη συμμετοχή στην Fiat Industrial. Ωστόσο η Exor είχε αυξήσει την πιθανότητα της μελλοντικής πώλησης τμήματος από το μερίδιό της. Το Σεπτέμβριο του 2011, η εταιρεία εισήλθε στα DJSI World και Europe ως ηγέτης στον τομέα της βιομηχανικής μηχανικής.
Στις 29 Σεπτεμβρίου του 2013, η CNH Global N.V. και η Fiat Industrial S.p.A. Συγχωνεύθηκαν δημιουργόντας την CNH Industrial N.V., μια ολλανδική εταιρεία. Η CNH Industrial N.V. στη συνέχεια εισήχθει τόσο στο Χρηματιστήριο της Νέας Υόρκης (NYSE) όσο και στο Χρηματιστήριο του Μιλάνου (MTA).
Εξωτερικοί σύνδεσμοι
Κατηγορία:Επιχειρήσεις της Ιταλίας Κατηγορία:Fiat
Οικονομία του Αζερμπαϊτζάν
Το Αζερμπαϊτζάν έχει μια οικονομία που έχει ολοκληρώσει τη μετασοβιετική της μετάβαση προς τη σύγχρονη εποχή και βασίζεται στη βιομηχανία πετρελαίου, στην οποία το κράτος παίζει κύριο ρόλο. Το ΑΕΠ του Αζερμπαϊτζάν αυξήθηκε κατά 41,7% το πρώτο τρίμηνο του 2007, κάνοντάς το έτσι το υψηλότερο από κάθε έθνος σε όλο τον κόσμο. Αυτές οι τιμές, παρότι δεν διατηρήθηκαν, εξακολουθούν να παραμένουν σε υψηλά επίπεδα. Τα μεγάλα αποθέματα πετρελαίου συμβάλουν σημαντικά στην ανάπτυξη της οικονομίας. Το εθνικό νόμισμα, το Μανάτ του Αζερμπαϊτζάν, είχε σχεδόν την μισή αξία από το ευρώ τον Μάρτιο του 2017.
Γεωργία
To Αζερμπαϊτζάν έχει τη μεγαλύτερη γεωργική λεκάνη της ευρύτερης περιοχής. Ειδικότερα, το 54,9% του Αζερμπαϊτζάν αποτελείται από γεωργικά εδάφη. Στις αρχές του 2007 υπήρχαν 4.755.100 εκτάρια καλλιεργήσιμης γεωργικής έκτασης. Την ίδια χρονιά τα συνολικά αποθέματα ξυλείας υπολογίζονταν σε 136 εκατομμύρια m³. Τα ινστιτούτα γεωργικής επιστημονικής έρευνας του Αζερμπαϊτζάν επικεντρώνονται σε τομείς, όπως λιβάδια και βοσκοτόπια, κηπουρικές και υποτροπικές καλλιέργειες, φυλλώδη λαχανικά, αμπελουργία και οινοποιία, καλλιέργεια βαμβακιού και φαρμακευτικά φυτά. Σε μερικές περιοχές είναι κερδοφόρα η καλλιέργεια σιτηρών, πατάτας, ζαχαρότευτλων, βαμβακιού και καπνού. Τα γαλακτοκομικά προϊόντα, το κρασί και τα αποσταγμένα ποτά είναι επίσης σημαντικά αγροτικά προϊόντα. Η αλιευτική βιομηχανία στην Κασπία επικεντρώνεται στα αποθέματα οξύρρυγχων.
Ορισμένα τμήματα από προϊόντα που προηγουμένως εισάγονταν από το εξωτερικό έχουν αρχίσει να παράγονται σε τοπικό επίπεδο (μεταξύ των οποίων είναι η Coca Cola από την Coca Cola Bottlers LTD, μπύρα από την Baki-Kastel, παρκέ από την Nehir και αγωγοί πετρελαίου από την EUPEC Pipe Coating Azerbaijan).
Βιομηχανία
Το 2007, οι βιομηχανίες εξορύξεων και υδρογονανθράκων αποτελούσαν πάνω από το 95% της οικονομίας του Αζερμπαϊτζάν. Η διαφοροποίηση της οικονομίας προς τη μεταποιητική βιομηχανία παραμένει ένα μακροπρόθεσμο πλάνο.
Κατά τα τέλη της δεκαετίας του 2000, η αμυντική βιομηχανία του Αζερμπαϊτζάν είχε αναδειχθεί ως μια αυτόνομη οντότητα με αυξανόμενη ικανότητα αμυντικής παραγωγής. Η συνεργασία με τους αμυντικούς τομείς της Ουκρανίας, της Λευκορωσίας και του Πακιστάν είναι στενή. Ειδικότερα, μάλιστα, οι σχέσεις συνεργασίας με την τουρκικές εταιρείες, έχουν οδηγήσει στην παραγωγή πολλών αμυντικών συστημάτων στη χώρα.
Χρηματοοικονομικές και επιχειρηματικές υπηρεσίες
Οι ρυθμοί αύξησης του ΑΕΠ που παρατηρούνται στο Αζερμπαϊτζάν, κατά τη διάρκεια των τελευταίων ετών, έκαναν τη χώρα μία από τις ταχύτερα αναπτυσσόμενες στον κόσμο. Όμως, ο τραπεζικός τομέας του Αζερμπαϊτζάν δεν έχει ακόμη αξιοποιήσει το μεγάλο δυναμικό ανάπτυξης, που ευνοείται από την οικονομική πρόοδο. Για το λόγο αυτό, ο τραπεζικός τομέας παραμένει μικρός σε σχέση με το μέγεθος της οικονομίας του Αζερμπαϊτζάν. Από το 2002, σημαντικά μέτρα αναδιάρθρωσης του τραπεζικού συστήματος έχουν αρχίσει να πραγματοποιούνται.
Την 1η Απριλίου 2010, 47 τράπεζες με 631 υποκαταστήματα τραπεζών λειτουργούσαν στο Αζερμπαϊτζάν. Μία από τις τράπεζες είχε ιδρυθεί με τη συμμετοχή κρατικών κεφαλαίων και 23 με ξένο κεφάλαιο. Την ίδια περίοδο 98 μη τραπεζικοί πιστωτικοί οργανισμοί επιχειρούσαν στη χώρα. Η άνοδος των εισοδημάτων του πληθυσμού, η εμπιστοσύνη στο τραπεζικό σύστημα, με τη βελτίωση των νομικών βάσεων προστασίας των συμφερόντων των πιστωτών και των καταθετών, έχουν ευνοήσει την αύξηση των καταθέσεων του πληθυσμού.
Βαρέννα
Η Βαρέννα (ιταλικά: Varenna) είναι ιταλικός δήμος στην Επαρχία του Σόντριο, στην περιφέρεια της Λομβαρδίας. Είναι κτισμένη στις ανατολικές ακτές της λίμνης Κόμο, περίπου 20 χιλιόμετρα βόρεια από το Λέκκο και 60 χιλιόμετρα βόρεια από το Μιλάνο. Η ακτή μεταξύ Mandello del Lario και Varenna είναι γνωστή ως η «Χρυσή Ακτή», που θεωρείται η απόλυτη καλύτερη, με τις καλύτερες καιρικές συνθήκες και πανοραμική θέα στη λίμνη Κόμο. όχθη της λίμνης Κόμο Λόγω της σπουδαιότητάς της, οι πόλεμοι για την κατάκτηση αυτής της όχθης της λίμνης ήταν πολυάριθμοι και αν κράτησαν για δεκαετίες, ακόμη και μεταξύ των στρατών του Μιλάνου και του Serenissima.
Ιστορία
thumb|left|Άποψη από τη λίμνη Η Βαρέννα ιδρύθηκε από τους Γαλάτες και επανασχεδιάστηκε από τους Ρωμαίους, μετατρέποντας τον οικισμό σε κάστρο με σπίτια με διαστάσεις πλάτους 15 μέτρων σε κάθε πλευρά. Το 769 γίνεται μνεία στον οικισμό ως ψαροχώρι.
Ο δήμος συμμάχησε με το Μιλάνο και έτσι το 1126 καταστράφηκε από τους Κομάσκι. Στη συνέχεια δέχθηκε εξορίστους από το νησί Κοματσίνα, το οποίο καταστράφηκε το 1169. Η Βαρέννα στη συνέχεια άκμασε και έγινε έδρα πολιτικής ενορίας. Το 1480 η περιοχή έγινε φέουδο του Πιέτρο Β΄ νταλ Βέρμε και μετά τη δολοφονία του το 1485 πέρασε στην κατοχή της Κιάρα Σφόρτσα. Το 1533 πέρασε στην κατοχή των Σφοντράτι, μέχρι το 1788.
Σημεία ενδιαφέροντος
Αξιοθέατα του δήμου είναι:
Οι εκκλησίες του δήμου είναι:
Εξωτερικοί σύνδεσμοι
Κατηγορία:Δήμοι της Επαρχίας του Λέκκο
Αρίθμηση Γκέντελ
Ο μαθηματικός Κουρτ Γκέντελ έμεινε στην ιστορία για τα δύο θεωρήματά του της μη πληρότητας (1931). Αυτά σε γενικές γραμμές λένε:
Τα θεωρήματα της μη πληρότητας του Godel απετέλεσαν σημείο καμπής για τα μαθηματικά αλλά και τη φιλοσοφία, δεδομένου ότι διέλυσαν με βίαιο και οριστικό τρόπο την προσπάθεια σταθερής θεμελίωσης των μαθηματικών και της φιλοσοφίας σε σταθερά θεμέλια, που είχαν αναλάβει σπουδαίοι μαθηματικοί όπως ο Russel, ο Frege, ο Whitehead και ο Hilbert. Ο Godel για να πετύχει την απόδειξη των θεωρημάτων του χρησιμοποίησε μια τεχνική που από τότε ονομάζεται Γκεντελοποίηση. Για να διατυπώσει με ακρίβεια, τα θεωρήματά του της μη πληρότητος, ο Godel έπρεπε να λύσει αρκετά τεχνικά ζητήματα, όπως η κωδικοποίηση προτάσεων, αποδείξεων και της ίδιας της έννοιας της αποδειξιμότητας, με φυσικούς αριθμούς. Το έκανε χρησιμοποιώντας μια διαδικασία που λέγεται Γκεντελοποίηση. Με αυτόν τον τρόπο, αύξησε κατά πολύ την "υπολογιστική ισχύ" των συλλογισμών του σε μια εποχή που δεν υπήρχαν ηλεκτρονικοί υπολογιστές. Η Γκεντελοποίηση στην αγγλοσαξωνική βιβλιογραφία αναφέρεται ως "Godel numbering" ή "Godel coding". Η Ελληνική μετάφραση θα μπορούσε να είναι "αρίθμηση Γκέντελ". Η Γκεντελοποίηση, φέρει αυτούσια την επίδραση του Kant και του Πλάτωνα στα Μαθηματικά του Kurt Gödel. Η κατασκευασιμότητα των αριθμών είναι χαρακτηριστική φιλοσοφική άποψη του Kant, ενώ η "μέθεξις" και η "αντιστοίχιση" αριθμών με προτάσεις, μαθηματικούς τύπους ή και φυσικά φαινόμενα, φέρει ανεξίτηλα τα ίχνη της πλατωνικής θεωρίας των Ιδεών. Στη μαθηματική λογική, μια αρίθμηση Γκέντελ είναι μια συνάρτηση που αντιστοιχίζει σε κάθε σύμβολο και τύπο κάποιας γλώσσας ένα μοναδικό φυσικό αριθμό , που ονομάζεται αριθμός Gödel.
Κωδικοποίηση
Από τη δημοσίευση της εργασία του Gödel το 1931, ο όρος «αρίθμηση Γκέντελ» ή «κωδικοποίηση Γκέντελ» αναφέρεται σε αναθέσεις  φυσικών αριθμών σε μαθηματικά αντικείμενα ή και φυσικά φαινόμενα ή προτάσεις της γλώσσας.
Οι δηλώσεις μέσα σε ένα σύστημα μπορούν να εκπροσωπούνται από τους φυσικούς αριθμούς. Η σημασία αυτού ήταν ότι οι ιδιότητες των καταστάσεων - όπως η αλήθεια και το ψέμα τους - θα ισοδυναμούσαν με το να διαπιστωθεί κατά πόσον ο αριθμός τους Gödel είχε ορισμένες ιδιότητες. Οι αριθμοί που εμπλέκονται μπορεί να είναι πολύ μεγάλοι πράγματι (όσον αφορά τον αριθμό των ψηφίων), αλλά αυτό δεν είναι εμπόδιο και το μόνο που έχει σημασία είναι ότι μπορούμε να δείξουμε, ότι οι αριθμοί μπορούν να κατασκευαστούν. Σε αυτό το σημείο είναι εμφανής η επίδραση της Καντιανής φιλοσοφίας της κατασκευασιμότητος στον Kurt Gödel.
Η λέξη ΓΕΙΑ εκπροσωπείται από 72-69-76-76-79 χρήση δεκαδικών ASCII .Η λογική κατάσταση x = y => y = x αντιπροσωπεύεται από 120-061-121-032-061-062-032-121-061-120. Ο Γκέντελ χρησιμοποίησε ένα σύστημα που βασίζεται σε παραγοντοποίηση.
Η αρίθμηση του Γκέντελ δεν είναι μοναδική, δεδομένου ότι για κάθε απόδειξη χρησιμοποιώντας τους αριθμούς Gödel, υπάρχουν απείρως πολλοί τρόποι με τους οποίους θα μπορούσαν να καθοριστούν αυτοί οι αριθμοί.
Μόλις καθιερωθεί μια αρίθμηση Γκέντελ για μια επίσημη θεωρία, κάθε κανόνας ή συμπέρασμα της θεωρίας μπορεί να εκφραστεί ως συνάρτηση σχετικά με τους φυσικούς αριθμούς.
Αριθμητική Πεάνο
Έτσι, σε μια τυπική θεωρία, όπως η αριθμητική Peano, στην οποία μπορεί κανείς να κάνει δηλώσεις σχετικά με τους αριθμούς και τις αριθμητικές σχέσεις μεταξύ τους, μπορεί κανείς να χρησιμοποιήσει την γκεντελοποίηση για να κάνει έμμεσα δηλώσεις για την ίδια τη θεωρία. Η τεχνική αυτή επέτρεψε στον Γκέντελ να αποδείξει αποτελέσματα σχετικά με τη συνοχή και την πληρότητα ως ιδιότητες των τυπικών συστημάτων.
Στη θεωρία υπολογισιμότητας, ο όρος «αρίθμηση Γκέντελ» χρησιμοποιείται με έννοια ευρύτερη από αυτή που περιγράφεται παραπάνω.
Επίσης, ο όρος αρίθμηση Γκέντελ μερικές φορές χρησιμοποιείται όταν οι κατ 'εξουσιοδότηση "αριθμοί" είναι στην πραγματικότητα ακολουθίες αριθμών, το οποίο είναι απαραίτητο σε υπολογιστικά μοντέλα, όπως μηχανές Turing που χειρίζονται ακολουθίες αριθμών αντί για αριθμούς. Ακόμα και έτσι όμως, είναι μια λειτουργία ένα προς ένα. Αυτό πολύ απλά σημαίνει, ότι λαμβάνει μία και μόνη αριθμητική τιμή για μία και μόνη πρόταση μιας τυπικής γλώσσας. Η αντίστροφη διαδικασία, θα μας δώσει ξανά την αρχική πληροφορία.
Παραπομπές
Κατηγορία:Μαθηματική λογική Κατηγορία:Θεωρία υπολογισμού
Γκούσταβ Βίγκελαντ
Ο Γκούσταβ Βίγκελαντ (Gustav Vigeland, 11 Απριλίου 1869 – 12 Μαρτίου 1943) ήταν Νορβηγός γλύπτης. Γεννήθηκε κοντά στο Halse og Harkmarkt στο δήμο Mandal της Νορβηγίας. Σε νεαρή ηλικία έφυγε για το Όσλο, όπου έμαθε την τέχνη της ξυλογλυπτικής. Το 1888 εγκαταστάθηκε οριστικά στη νορβηγική πρωτεύουσα, προκειμένου να σπουδάσει γλυπτική και να σταδιοδρομήσει ως επαγγελματίας γλύπτης.
Μεταξύ των ετών 1891 και 1896, ο Βίγκελαντ πραγματοποίησε πολλά ταξίδια στα καλλιτεχνικά κέντρα της Ευρώπης – Κοπεγχάγη, Παρίσι, Βερολίνο, Φλωρεντία – προκειμένου να έρθει σε επαφή με τα νέα ρεύματα της τέχνης. Στη γαλλική πρωτεύουσα (1892) σύχναζε στο εργαστήριο του Ογκίστ Ροντέν (Auguste Rodin), ενώ στην Ιταλία πειραματίστηκε σε έργα τέχνης αρχαίας και αναγεννησιακής έμπνευσης.
Εξωτερικοί σύνδεσμοι
Κατηγορία:Νορβηγοί γλύπτες
Η αγριόπαπια
Η αγριόπαπια (1884, νορβηγικά: Vildanden) είναι θεατρικό έργο του Ερρίκου Ίψεν με πέντε πράξεις. Συγκαταλέγεται στα πιο διάσημα έργα του Σκανδιναβού δραματουργού. Θεωρείται το πρώτο σύγχρονο αριστούργημα στο είδος της ιλαροτραγωδίας. Η Αγριόπαπια και το Ρόσμερσχολμ φαίνεται συχνά στις εκτιμήσεις των κριτικών να ανταγωνίζονται για την κορυφαία θέση μεταξύ των έργων του Ιψεν.
Πλοκή
Η πρώτη πράξη αρχίζει με ένα δείπνο, που διοργανώνει ο Χόκον Βέρλε, πλούσιος έμπορος και βιομήχανος. Στη συγκέντρωση παρευρίσκεται ο γιος του, Γκρέγκερς Βέρλε, που επιστρέφει μετά από χρόνια στο πατρικό του, μετά από μια αυτοεπιβληθείσα εξορία. Εκεί μαθαίνει την τύχη ενός πρώην συμμαθητή του, του Χγιάλμαρ Εκνταλ. Ο Χγιάλμαρ παντρεύτηκε τη Γκίνα, νεαρή υπηρέτρια των Βέρλε. Ο παλιότερος Βέρλε είχε προσφέρει στο Χγιάλμαρ ένα σπίτι και επάγγελμα, ως φωτογράφου. Ο Γκρέγκερς, του οποίου η μητέρα πέθανε πιστεύοντας ότι η Γκίνα και ο Χόκον είχαν σχέση, εξοργίζεται με τη σκέψη ότι ο παλιός του φίλος ζει μια ζωή χτισμένη πάνω σε ένα ψέμα.
Οι υπόλοιπες τέσσερις πράξεις διαδραματίζονται στα διαμερίσματα του Χγιάλμαρ Εκλαντ. Οι Εκλαντ φαίνεται αρχικά να ζουν μια ζεστή οικογενειακή ζωή. Ο πατέρας του Χγιάλμαρ βγάζει τα προς το ζην κάνοντας παράξενες δουλειές αντιγραφής για το Βέρλε. Ο Χγιάλμαρ λειτουργεί ένα φωτογραφικό στούντιο έξω από το διαμέρισμα. Η Γκίνα τον βοηθάει στην επιχείρηση μαζί με το νοικοκυριό. Και οι δυο τους έχουν ξεμωραθεί με την κόρη τους Χέντβιγκ. Ο Γκρέγκερς πηγαίνει κατ' ευθείαν από τη συγκέντρωση στο σπίτι τους. Αφού γνωριστεί με την οικογένεια ο Χγιάλμαρ του ομολογεί ότι η Χέντβιγκ είναι τόσο η μεγαλύτερη χαρά όσο και η μεγαλύτερη λύπη τους, γιατί σταδιακά χάνει την όρασή της. Η οικογένεια αποκαλύπτει με ενθουσιασμό μία σοφίτα στο διαμέρισμα, όπου διατηρούν διάφορα ζώα, όπως κουνέλια και περιστέρια. Αλλά το καλύτερο είναι η αγριόχηνα που διέσωσαν. Η πάπια τραυματίστηκε από τον Βέρλε, του οποίου η όραση επίσης εξασθενεί. Ο πυροβολισμός του πέτυχε την πάπια, που έπεσε στο βυθό της λίμνης και θα πνιγόταν παγιδευόμενη στα φύκια του. Όμως ο σκύλος του Βέρλε την ανακάλυψε και παρά τις πληγές της από τον πυροβολισμό και τα δόντια του σκύλου, οι Εκνταλ περιθάλψανε την πάπια και την κάνανε καλά.
Ο Γκρέγκερς νοικιάζει το κενό δωμάτιο του διαμερίσματος. Την επόμενη μέρα αρχίζει να συνειδητοποιεί ότι υπάρχουν περισσότερα ψέματα που επικρέμανται των Εκνταλ, εκτός από τη σχέση της Γκίνα με τον πατέρα του. Μιλώντας με τη Χέντβιγκ, αυτή του εξηγεί ότι ο Χγιάλμαρ δεν στέλνει τη Χέντβιγκ στο σχολείο λόγω της όρασής της, αλλά, μην έχοντας χρόνο να τη διδάξει, αφήνει το κορίτσι να ταξιδεύει στους φανταστικούς κόσμους μέσα από τις εικόνες που βλέπει στα βιβλία. Κατά τη συνομιλία τους ο Γκρέγκερς ακούει πυροβολισμούς στη σοφίτα και η οικογένεια εξηγεί ότι ο Γέρο Εκνταλ διασκεδάζει κυνηγώντας εκεί κουνέλια και πουλιά και ο Χγιάλμαρ συχνά συμμετέχει στο κυνήγι. Η δραστηριότητα αυτή βοηθάει το Γέρο Εκνταλ να θυμηθεί τα νιάτα του, ως μεγάλου κυνηγού. Ο Χγιάλμαρ μιλά επίσης για τη "μεγάλη του εφεύρεση", που ποτέ δεν εξειδικεύει. Έχει σχέση με τη φωτογραφία και είναι βέβαιος ότι θα του επιτρέψει να ξεπληρώσει τα χρέη του προς το Βέρλε και θα κάνει τελικά τον ίδιο και την οικογένειά του τελείως ανεξάρτητους. Για να εργασθεί για την εφεύρεσή του συχνά χρειάζεται να ξαπλώνει στον καναπέ και να τη σκέφτεται.
Σε ένα γεύμα με το Γκρέγκερς και τους Ρέλινγκ και Μόλβικ, φίλους του Χγιάλμαρ, ο Χόκον φτάνει στο σημείο να πιέσει το Γκρέγκερς να επιστρέψει στο σπίτι. Ο Γκρέγκερς επιμένει ότι δεν μπορεί νσ το κάνει και ότι θα πει στο Χγιάλμαρ την αλήθεια. Ο Χόκον είναι βέβαιος ότι ο Χγιάλμαρ δεν θα είναι ευγνώμων για την παρέμβαση του Γκρέγκερς. Όταν φεύγει, ο Γκρέγκερς ζητάει από το Χγιάλμαρ να τον συνοδεύσει σε ένα περίπατο, όπου του αποκαλύπτει την αλήθεια για τη σχέση της Γκίνα με τον πατέρα του.
Όταν γυρίζει στο σπίτι ο Χγιάλμαρ κρατάει αποστάσεις από τη σύζυγο και την κόρη του. Απαιτεί να διαχειρίζεται στο μέλλον τη φωτογραφική επιχείρηση μόνος του χωρίς τη βοήθεια της Γκίνα. Απαιτεί επίσης να διαχειρίζεται τα οικονομικά της οικογένειας, που μέχρι τότε το έκανε εκείνη. Η Γκίνα τον ικετεύει να αναθεωρήσει, θεωρώντας ότι με όλη αυτή την απασχόληση δεν θα μπορεί να εργασθεί για την εφεύρεσή του. Η Χέντβιγκ προσθέτει επίσης ότι δεν θα έχει χρόνο για να περνάει στη σοφίτα με την αγριόπαπια. Πικραμένος από τα νέα του Γκρέγκερς ειρωνεύεται την πρόταση και ομολογεί ότι θα ήθελε να στρίψει το λαιμό της πάπιας. Εκδηλώνοντας το θυμό του ο Χγιάλμαρ κατηγορεί τη Γκίνα για τη σχέση της με τον Χόκον. Εκείνη το παραδέχεται, αλλά επιμένει ότι αγαπάει μόνο εκείνον.
Εν μέσω της διαφωνίας ο Γκρέγκερς επιστρέφει για να ανακαλύψει εμβρόντητος ότι το ζευγάρι δεν χαίρεται να ζήσει χωρίς ένα τέτοιο ψέμα να κρέμεται από πάνω του. Η Κα Σέρμπι φτάνει με μια επιστολή για τη Χέντβιγκ και την είδηση ότι παντρεύεται τον Χόκον. Η επιστολή ανακοινώνει ότι ο Χόκον θα πληρώνει στο Γέρο Εκνταλ μια σύνταξη 100 κορόνες μέχρι το θάνατό του, μετά τον οποίο το επίδομα θα μεταβιβασθεί στη Χέντβιγκ για το υπόλοιπο της ζωής της. Η είδηση αρρωσταίνει τον Χμάλγιαρ ακόμη περισσότερο και υποψιάζεται ότι η Χέντβιγκ μπορεί κάλλιστα να είναι παιδί του Χόκον. Δεν μπορεί πια να αντέξει να βλέπει τη Χέντβιγκ και εγκαταλείπει το σπίτι για να πιει με το Μόλβικ και το Ρέλινγκ. Ο Γκρέγκερς προσπαθεί να ηρεμήσει την απελπισμένη Χέντβιγκ προτείνοντας της να θυσιάσει την αγριόπαπια για την ευτυχία του πατέρα της. Η Χέντβιγκ θέλει απεγνωσμένα να ξανακερδίσει την αγάπη του πατέρα της και συμφωνεί ο παππούς της να πυροβολήσει την πάπια το πρωί.
Την επόμενη μέρα ο Ρέλινγκ λέει στην οικογένειά του ότι ο Χγιάλμαρ μένει μαζί του. Τρομάζει με αυτό που έκανε ο Γκρέγκερς και αποκαλύπτει από καιρό επινόησε την εφεύρεση με τον Χγιάλμαρ ως "ψέμμα ζωής" για να τον γλυτώσει από την απελπισία. Το ζευγάρι λογομαχεί καθώς ο Χγιάλμαρ επιστρέφει για να μαζέψει τα υλικά του για να εργσστεί για την εφεύρεση. Εκνευρίζεται από τις λεπτομέρειες για τη μετακόμισή του από το διαμέρισμα. Η Χέντβιγκ χαίρεται που τον βλέπει αλλά ο Χγιάλμαρ της ζητάει να τον αφήσει ήσυχο ενώ σκέφτεται για την επόμενη κίνησή του. Συντετριμμένη η Χέντβιγκ θυμάται την αγριόπαπια και πηγαίνει στη σοφίτα με ένα πιστόλι. Ακούγοντας ένα πυροβολισμό η οικογένεια συμπεραίνει ότι ο Γέρο Εκνταλ κυνηγάει στη σοφίτα, αλλά ο Γκρέγκερς ξέρει ότι έχει πυροβολήσει την αγριόπαπια για τη Χέντβιγκ. Εξηγεί τη θυσία στο Χγιάλμαν, που συγκινείται πολύ. Οταν ο Γέρο Εκνταλ βγαίνει από το δωμάτιό του, η οικογένεια συνειδητοποιεί ότι δεν μπορεί να έχει πυροβολήσει στη σοφίτα. Ορμούν και βλέπουν τη Χέντβιγκ στο πάτωμα. Κανείς δεν βλέπει πληγή και ο Ρέλινγκ εξετάζει το κορίτσι. Διαπιστώνει ότι το βλήμα διαπέρασε το στέρνο της και πέθανε ακαριαία. Δεδομένου του καψίματος στο πουκάμισό της καταλήγει ότι αυτοπυροβολήθηκε. Ο Χγιάλμαρ την ικετεύει να ξαναζήσει για να δει πόσο την αγαπάει. Το έργο τελειώνει με το Ρέλινγκ και το Γκρέγκερς να φιλονικούν πάλι. Ο Γκρέγκερς επιμένει ότι η Χέντβιγκ δεν πέθανε μάταια, επειδή η αυτοκτονία της απελευθέρωσε ένα μεγαλείο του Χγιάλμαρ. Ο Ρέλινγκ χλευάζει την παρατήρηση και επιμένει ότι ο Χγιάλμαρ θα είναι αλκοολικός σε ένα χρόνο.
Υπόβαθρο
Όπως σε πολλά από τα έργα του Iψεν, οι χαρακτήρες βασίζονται ή ονομάζονται από τα μέλη της οικογένειάς του σε μεγαλύτερο ή μικρότερο βαθμό. Ο χαρακτήρας του Γέρο Εκνταλ θεωρείται από τους περισσότερους μελετητές του Iψεν ως ένα από τα πιο σημαντικά λογοτεχνικά πορτρέτα του πατέρα του, Κνουντ Ίψεν. . Ο Ίψεν είχε προηγουμένως απεικονίσει τον πατέρα του ως "Γιον Γκυντ" και "Ντάνιελ Χέιρε", όπου η κρίση του γιου για τη σπατάλη του πατέρα του ήταν τόσο σκληρή όσο και και πικρή. Ωστόσο στο χαρακτήρα του Γέρο Εκνταλ ο ποιητής κοιτάζει τον πατέρα του, «τον καημένο Κουντ Ίψεν, με συγκαταβατικό και συμπονετικό τρόπο».
Σύμφωνα με το μελετητή του Ίψεν Γιον Νίγκαρντ ο χαρακτήρας του Γκρέγκερς Βέρλε αντιπροσωπεύει το πνεύμα της οικογένειας Πάους και του Ανω Τέλεμαρκ, ένα ευρύτερο θέμα που βρίσκεται σε πολλά από τα έργα του. Ο Νίγκαρντ επισημαίνει ότι το Χεϊνταλσβέρκετ, όπου ο Ω Βέρλε έζησε για χρόνια, είναι μια προφανής αναφορά στο Ανω Τέλεμαρκ και ειδικά στο Χέινταλσμο (ο πρόγονος του Ίψεν Πάουλ Πάους είχε την Ξύλινη Εκκλησία του Χέινταλσμο). .
Ο χαρακτήρας της Χέντβιγκ πήρε το όνομά του από την οικογένεια Πάους, όπου το όνομα αυτό είχε μεταδοθεί για γενιές, και πιο συγκεκριμένα από τη γιαγιά του Ίψεν, Hed (e) vig Paus και την αδελφή του, Χέντβιγκ Ίψεν.
Το πρότυπο του Ίψεν για τη Χέντβιγκ, ειδικά η εξωτερική της εμφάνιση, ήταν μια 13χρονη Γερμανίδα, που κατοικούσε στην Ιταλία και τη γνώρισε στο Γκόσενσας του Νότιου Τυτόλου το καλοκαίρι του 1884, η Μάρθα Κοπφ (γεννημένη το 1870), κόρη του γλύπτη Γιόζεφ φον Κοπφ, που ζούσε στη Ρώμη. Ο Ίψεν έγραψε σε μια επιστολή προς τον γιο του Σίγκουρντ: "Ο Γερμανός γλύπτης, καθηγητής Κοπφ από τη Ρώμη, έχει μαζί του μια 13χρονη κόρη, που ο είναι το πιο εξαιρετικό πρότυπο για τη Χέντβιγκ που θα μπορούσα να ευχηθώ. Είναι όμορφη, έχει ένα σοβαρό πρόσωπο και προσωπικότητα, και είναι λίγο άπληστη. "  Υπάρχει μια προτομή της Μάρθας Κόπφ από τον μετέπειτα σύζυγό της Ούγκο Μπέρβαλντ.
Ο Ρόμπερτ Φέργκιουσον σημειώνει ότι η Αγριόπαπια δεν ήταν εύκολη για τον Ίψεν. Κατά τη διάρκεια της συγγραφής της η Νορβηγία χαρακτηριζόταν από πολιτική αναταραχή και από την εθελοντική εξορία του στη Ρώμη ο Ίψεν ανησυχούσε ότι «η δύναμη ενός οικείου, προσωπικού παιχνιδιού όπως η Αγριόπαπια θα μπορούσε να πνιγεί μέσα στην πολιτική συζήτηση για την εισαγωγή του κοινοβουλευτικού Νορβηγία". Μετά από μια επίσκεψη στη Ρώμη την άνοιξη του 1884 ενός νεαρού συγγενή του, του (αργότερα Κόμη) Κρίστοφερ Πάους, από τον οποίο ήθελε να ακούσει νέα σχετικά με την οικογένειά του στο Σίεν, ο Iψεν δήλωσε ότι "γράφει με πλήρη δύναμη." Το καλοκαίρι του 1884 ολοκλήρωσε το έργο στο Γκόσενσας.
Ανάλυση και κριτική
Παρεμβαίνει στις υποθέσεις μιας παράξενης οικογένειας, παράγοντας καταστροφικά αποτελέσματα. Μιλώντας μεταφορικά, ζει σε ένα σπίτι του οποίου οι ντουλάπες είναι γεμάτες σκελετούς. Κατά τη διάρκεια της παράστασης πολλά μυστικά που κρύβονται πίσω από το φαινομενικά χαρούμενο σπίτι των Εκνταλ αποκαλύπτονται στον Γκρέγκερς, που επιμένει να επιδιώξει την απόλυτη αλήθεια, ή την «Κλήση του Ιδανικού». Αυτή η οικογένεια έχει επιτύχει ένα ανεκτό modus vivendi αγνοώντας τους σκελετούς (μεταξύ των μυστικών: ο πατέρας του Γκρέγκερς μπορεί να είχε αφήσει έγκυο την υπηρέτριά του Γκίνα και στη συνέχεια την πάντρεψε με το Χγιάλμαρ για να νομιμοποιήσει το παιδί και ο πατέρας του Χγιάλμαρ έχει κατηγορηθεί και φυλακιστεί για ένα έγκλημα που διέπραξε ο πρεσβύτερος Βέρλε) και επιτρέποντας σε κάθε μέλος της να ζει σε έναν δικό του ονειρικό κόσμο - ο άβουλος πατέρας που πιστεύει ότι είναι ένας μεγάλος εφευρέτης, ο παππούς που ζει στο παρελθόν όταν ήταν μεγάλος αθλητής και η μικρή Χέντβιγκ, το παιδί, που επικεντρώνει τη συναισθηματική της ζωή σε μια σοφίτα, όπου μια τραυματισμένη αγριόπαπια οδηγεί μια πληγωμένη ύπαρξη σε ένα προσποιητό δάσος.
Στον ιδεαλιστή όλα αυτά φαίνεται ανυπόφορα. Για αυτόν όπως και για τους άλλους θαυμαστές του Iψεν, μπορεί να φαίνεται ότι ολόκληρη η οικογένεια ζει μια ζωή «βασισμένη σε ένα ψέμα» και όλα τα είδη των κακών «μεγαλώνουν στο σκοτάδι». Η θεραπεία είναι προφανώς να αντιμετωπίσουν τα γεγονότα, να μιλήσουν ειλικρινά, να αφήσουν το φως να μπει. Ωστόσο σε αυτό το παιχνίδι η αποκάλυψη της αλήθειας δεν είναι ένα χαρούμενο γεγονός, γιατί ανατρέπει τα θεμέλια της οικογένειας Εκνταλ. Όταν βγαίνουν οι σκελετοί από το ντουλάπι ολόκληρος ο ονειρικός κόσμος καταρρέει. ο αδύναμος σύζυγος πιστεύει ότι είναι καθήκον του να αφήσει τη γυναίκα του, και το κοριτσάκι, αφού προσπάθησε να θυσιάσει την πολύτιμη πάπια της, αυτοπυροβολείται με το ίδιο όπλο (ακούγοντας τα μοιραία λόγια του Χγιάλμαρ: «Θα χάσει τη ζωή της για μένα; "). Από τα περίφημα λόγια του γιατρού Ρέλινγκ που δημιούργησε και διατήρησε τα ψέματα στα οποία βασίζεται η οικογένεια είναι "Στέρησε το μέσο άνθρωπο από το ψέμα της ζωής του και του ληστεύεις την ευτυχία του."
Σε συμβολικό επίπεδο ο Γκρέγκερς και ο Ρέλινγκ φαίνεται να είναι αντίθετοι (η αρετή της αλήθειας ενάντια στο «βασικό ψέμα»). Οι δύο τους μοιάζουν να έρχονται αντιμέτωποι σε πολλές περιπτώσεις και το παιχνίδι τελειώνει με ένα στοίχημα μεταξύ τους για τα ενδεχόμενα και το μέλλον του Χγιάλμαρ. Από αυτή την άποψη ο Ρέλινγκ είναι ένας κυνικός που δεν είναι σε θέση να πιστέψει ότι ο Χγιάλμαρ θα αλλάξει ποτέ, ενώ ο Γκρέγκερς εξακολουθεί να πιστεύει ότι υπάρχει ελπίδα για την τελική του «λύτρωση».
Πριν από την έναρξη του έργο, ο Γκρέγκερς δούλευε σε ένα εργοστάσιο στα βουνά και κατηγορείται από τον Ρέλινγκ (που είναι και εκεί παρών), για "μηχανορραφία" με τους ντόπιους δουλοπάροικους (στην πραγματικότητα αστούς). Έτσι υπάρχει μια κοινωνική κριτική στο έργο, όπου ο Γκρέγκερς προσπαθεί να έρθει σε επαφή με τους απλούς ανθρώπους, ενώ ο πατέρας του συναναστρέφεται πρόσωπα της υψηλής κοινωνίας - ένα περιβάλλον για το οποίο ο φίλος του, Χγιάλμαρ Εκνταλ, είναι ξένος και ο πατέρας του, κατηγορημένος από το γέρο Βέρλε, αγνοείται από τον γιο του. Από κοινωνική και όχι από συμβολική άποψη ο Γκρέγκερς προσπαθεί να ξεριζώσει ένα ανθυγιεινό σύστημα, υποστηρίζοντας ότι «η αλήθεια θα σας απελευθερώσει». Από αυτή την άποψη ο Ρέλινγκ, συνωμοτώντας με το γέρο Βέρλε, είναι υπέρμαχος του ίδιου συστήματος, και αρχικά το αντίθετο του Γκρέγκερς (που, όπως λέει ο Άμλετ, προσπαθεί να αποκαλύψει την αλήθεια).
Θα μπορούσε κανείς να υποστηρίξει ότι ο Γκρέγκερς αισθανόταν υπεύθυνος για την οικογένεια Εκνταλ και τη δυστυχία της, καθώς αυτή είναι μια προφανής συνέπεια των χειρισμών και των σχεδίων του πατέρα του. Στην αρχή αναφέρει ότι η μητέρα του προφανώς πέθανε από την παραμέληση ή ότι οδηγήθηκε στον αλκοολισμό από τις πράξεις του συζύγου της. Όπως επισημαίνει ο γέρο Βέρλε: "με βλέπεις με τα μάτια της μητέρας σου". Από αυτή την άποψη η οικογένεια Εκνταλ είναι ανήμπορο θύμα, όπως και η Χέντβιγκ.
Ελληνική Έκδοση
[https://www.theodosispapadimitropoulos.gr/%CE%B2%CE%B9%CE%B2%CE%BB%CE%AF%CE%BF/%e1%bc%a1-%e1%bc%80%ce%b3%cf%81%ce%b9%cf%8c%cf%80%ce%b1%cf%80%ce%b9%ce%b1/ Ερρίκος Ίψεν: Η Αγριόπαπια, Μεταφραστής: Θεοδόσης Αγγ. Παπαδημητρόπουλος, Εκδόσεις Θεοδόση Αγγ. Παπαδημητρόπουλο (2019, 3η έκδ.)]
Ερρίκος Ίψεν: Η Αγριόπαπια, Μεταφραστής: Ήρκος Αποστολίδης, Εκδόσεις: Gutenberg
Ελληνικές Θεατρικές Παραστάσεις
Κατάλογος βασικών πληροφοριών ελληνικών θεατρικών αναπαραστάσεων του έργου "Η αγριόπαπια"
Παραπομπές
Κατηγορία:Θεατρικά έργα του 'Ιψεν
Η αυτοκρατορία όπου ο ήλιος δεν δύει ποτέ
Η φράση η αυτοκρατορία όπου ο ήλιος δεν δύει ποτέ έχει χρησιμοποιηθεί με διάφορες παραλλαγές της για την περιγραφή αυτοκρατοριών οι οποίες ήταν τόσο μεγάλες σε έκταση ώστε πάντα σε κάποιο τμήμα της φωτίζονταν από τον ήλιο. Χρησιμοποιήθηκε αρχικά για την ισπανική αυτοκρατορία κυρίως κατά τον 16ο και 17ο αιώνα, και μετέπειτα για την βρετανική αυτοκρατορία η οποία στις αρχές του 20ού αιώνα είχε καταστεί η μεγαλύτερη σε έκταση αυτοκρατορία όλων των εποχών μέσω των αποικιακών κτήσεων της, και για την οποία κυρίως η φράση είναι γνωστή. Χρησιμοποιήθηκε περιστασιακά επίσης και για τις ΗΠΑ στις αρχές του 20ού αιώνα.
Παραπομπές
Κατηγορία:Βρετανική Αυτοκρατορία Κατηγορία:Ιστορικές φράσεις Κατηγορία:Γεωπολιτική ορολογία
Όρια (Ιταλία)
Η Όρια (ιταλικά: Oria, αρχαία ελληνικά: Ὑρία ή Οὐρία) είναι πόλη και δήμος στην επαρχία Μπρίντιζι, Απουλία, στη νότια Ιταλία. Το 2021 είχε 14.550 κατοίκους. Βρίσκεται ανατολικά του Τάραντα και νοτιοδυτικά του Μπρίντιζι.
Ιστορικά στοιχεία
Η περιοχή κατοικείται από την νεολιθική εποχή. Κατά την αρχαιότητα στη θέση βρισκόταν η πόλη Ύρια ή Ουρία, η οποία ήταν η κύρια πόλη των Μεσσαπίων ή Σαλεντίνων και έδρα του τοπικού άρχοντα. Γύρω από την πόλη σώζονται πολλές νεκροπόλεις που χρονολογούνται από τον 10ο με 9ο αιώνα π.Χ. έως τον 3ο αιώνα μ.Χ.. Η Αππία Οδός διερχόταν κοντά από την πόλη.
Μετά την πτώση της ρωμαϊκής αυτοκρατορίας, η πόλη πέρασε στην κατοχή των Γότθων, των Βυζαντινών και των Λομβαρδών, και λεηλατήθηκε πολλές φορές από τους Σαρακηνούς. Καθώς το Μπρίντιζι είχε καταστραφεί από τις πολλαπλές επιδρομές, η επισκοπική έδρα μεταφέρθηκε το 9ο αιώνα στην Όρια. Στις αρχές του 11ου αιώνα η Όρια κατακτήθηκε από τους Νορμανδούς, οι οποίοι περιτείχισαν την πόλη. Ο Φρειδερίκος Β΄ της Σουαβίας επέκτεινε το κάστρο το 1227-1233.
Αξιοθέατα
Κοντά στην κορυφή της παλιάς πόλης βρίσκεται ο καθεδρικός. Ο καθεδρικός κτίστηκε στην θέση προηγούμενου ναού του 18ου αιώνα και είναι ρωμανικού ρυθμού. Ενδιαφέρον παρουσιάζει και το Παλάτσο ντελ Σεντίλε. Το κάστρο είναι τριγωνικού σχήματος και σήμερα στεγάζει το αρχαιολογικό μουσείο.
Εξωτερικοί σύνδεσμοι
κατηγορία:Πόλεις της Απουλίας
Σύστημα Λονδίνου
Το Σύστημα του Λονδίνου είναι ένα σκακιστικό άνοιγμα που εμφανίζεται συνήθως μετά από 1.d4 και 2.Bf4, ή 1.d4, 2.Nf3 και 3.Bf4. Πρακτικά, μπορεί να χρησιμοποιηθεί ενάντια σε οποιαδήποτε μαύρη άμυνα και επομένως περιλαμβάνει λιγότερη θεωρία από τα περισσότερα ανοίγματα. Το Σύστημα του Λονδίνου είναι ένα από τα ανοίγματα της Παρτίδας πιονιού της βασίλισσας όπου τα Λευκά ανοίγουν την παρτίδα με την κίνηση 1.d4 αλλά δεν παίζει, εν τέλει, το Γκαμπί της βασίλισσας. Συνήθως καταλήγει σε κλειστό παιχνίδι. Η γραμμή μπορεί να συγκριθεί με το Σύστημα Colle, αλλά ενώ στο συγκεκριμένο σύστημα, ο αξιωματικός της πτέρυγας της βασίλισσας παραμένει στο c1, το Σύστημα του Λονδίνου αναπτύσσει τον αξιωματικό στο f4 πριν κλείσει τη θέση (δεύτερη κίνηση), παρέχοντας μια πιο ευέλικτη προσέγγιση.
Ο Sverre Johnsen και ο Vlatko Kovačević, στην εισαγωγή του βιβλίου τους, Win with the London System, αναφέρουν: Ουσιαστικά, το Σύστημα του Λονδίνου είναι ένα σύνολο στέρεων γραμμών όπου μετά το 1.d4, ο Λευκός αναπτύσσει γρήγορα τον μαυροτετράγωνο αξιωματικό του στο f4 και συνήθως ενισχύει το κέντρο του με πιόνια στα τετράγωνα c3 και e3 αντί να επεκτείνεται. Αν και έχει τη δυνατότητα για μια γρήγορη επίθεση στην πτέρυγα του βασιλιά, οι δυνάμεις του Λευκού είναι γενικά αρκετά ευέλικτες ώστε να εμπλακούν σε μια μάχη οπουδήποτε στη σκακιέρα. Από ιστορική άποψη, εξελίχθηκε σε άνοιγμα κυρίως από τρεις παραλλαγές:
Οι κωδικοί της Εγκυκλοπαίδειας Σκακιστικών Ανοιγμάτων, όσον αφορά το σύστημα είναι D02, A46 και A48.
Περιγραφή
Το άνοιγμα εισήχθη στο τουρνουά του Λονδίνου το 1922 ως ένας τρόπος συνάντησης με εικόνες του σκακιστικού υπερμοντερνισμού. Η γραμμή δίνει στον Λευκό μια σταθερή θέση και και κριτικές του ανοίγματος το χαρακτηρίζουν ως "η γραμμή του ηλικιωμένου" ή το "βαρετό σύστημα". Ακόμα κι έτσι, το άνοιγμα μπορεί να οδηγήσει σε ισχυρές επιθέσεις. Ο Vlatko Kovačević και ο David Bronstein είναι μεταξύ των αρκετά αξιόλογων παικτών που έχουν παίξει το Σύστημα του Λονδίνου.
1.d4 d5 2.Nc3 Nf6 3.Bf4
Αυτή η γραμμή είναι ευρέως γνωστή ως Σύστημα Λονδίνου Jobava, καθώς πήρε το όνομά της από τον ισχυρότερο Γεωργιανό σκακιστή Baadur Jobava.
1.d4 d5 2.Nf3 Nf6 3.Bf4
Αυτή η θέση μπορεί επίσης να επιτευχθεί μέσω 1.d4 Nf6 2.Nf3 d5 3.Bf4. Τα Μαύρα συνήθως απαντούν με μία από τις παρακάτω επιλογές:
1.d4 Nf6 2.Nf3 e6 3.Bf4
Τα Μαύρα συνήθως επιλέγουν μία από τις τρεις πιθανές κινήσεις
κάνοντας μεταφορά στην αρχική γραμμή.
1.d4 Nf6 2.Nf3 g6 3.Bf4
Τα Μαύρα μπορούν να προετοιμάσουν το ...e5 με διάφορους τρόπους, ξεκινώντας συνήθως είτε με 6...Nbd7, 6...Nc6 ή 6...Nfd7.
Παραδείγματα Παρτίδων
1.d4 Nf6 2.Bf4 d5 3.e3 e6 4.Nd2 c5 5.c3 Nc6 6.Ngf3 Bd6 7.Bg3 0-0 8.Bd3 Qe7 9.Ne5 Nd7 10.Nxd7! Bxd7 11.Bxd6 Qxd6 12.dxc5 Qxc5? 13.Bxh7+!! Kxh7 14.Qh5+ Kg8 15.Ne4 Qc4 16.Ng5 Rfd8 17.Qxf7+ Kh8 18.Qh5+ Kg8 19.Rd1 e5 20.Qf7+ Kh8 21.e4 Ne7 22.Qxe7 Bb5 23.Rd2 Qxa2 24.Qf7 Qa1+ 25.Rd1 Qxb2 26.Qh5+ Kg8 27.Qh7+ Kf8 28.Qh8+ Ke7 29.Qxg7+ Kd6 30.Rxd5+ Kc6 31.Qf6+ 1–0.
1.d4 Nf6 2.Nf3 e6 3.Bf4 b6 4.e3 Bb7 5.h3 Be7 6.Bd3 0-0 7.0-0 c5 8.c3 Nc6 9.Nbd2 d5 10.Qe2 Bd6 11.Rfe1!? Ne7?! 12.Rad1 Ng6?! 13.Bxg6! hxg6 14.Bxd6! Qxd6 15.Ne5 g5 16.f4!! gxf4 17.Rf1! Nd7! 18.Qh5! Nf6?! 19.Qh4! Qd8 20.Rxf4 Ne4? 21.Nxe4 Qxh4 22.Rxh4 dxe4 23.dxc5 bxc5 24.Rd7! Rab8 25.b3! a5 26.Rc7 a4 27.bxa4 Ba8 28.a5 Rb7 29.Rxc5 Ra7 30.Nc4 1–0 (ο Μαύρος παραιτήθηκε).
Παραπομπές
Κατηγορία:Σκακιστικά ανοίγματα
Αλέβ
Το Αλέβ (γαλλικά: Allèves) είναι γαλλική κοινότητα στο νομό της Άνω Σαβοΐας, στη διοικητική περιοχή της Ωβέρνης-Ρον-Αλπ.
Κοιλάδα Κότσανη
Η Κοιλάδα Κότσανη (Кочанска котлина, Kočanska kotlina) βρίσκεται κατά μήκος του ποταμού Μπρεγκάλνιτσα στο ανατολικό τμήμα της Βόρειας Μακεδονίας, και συγκεκριμένα σε γεωγραφικό πλάτος 41° και 55' και γεωγραφικό μήκος 22° και 25'. Η κοιλάδα καλύπτει συνολικά μια έκταση 1020 km² και εκτείνεται και από τις δύο πλευρές του ποταμού Μπρεγκάλνιτσα, εκτείνεται από δυτικά-νοτιοδυτικά έως ανατολικά-βορειοανατολικά, σε μια περιοχή μήκους 26 χλμ. Ο πυθμένας της κοιλάδας, δηλαδή το επίπεδο τμήμα της, καλύπτει συνολική έκταση 115 χλμ². Το χαμηλότερο σημείο της κοιλάδας βρίσκεται στο δυτικό της τμήμα, όπου ο παραπόταμος Ζλετόφσκα ενώνεται με τον Μπρεγκάλνιτσα, σε υψόμετρο 290 μέτρων. Προχωρώντας ανατολικά, το υψόμετρο ανεβαίνει σταδιακά στα 330 μέτρα. Η διαφορά μεταξύ του χαμηλότερου προς το υψηλότερο υψομέτρου της κοιλάδας είναι 40 μέτρα.
Αλέβ
Οι κάτοικοί του είναι γνωστοί ως Αλεβιέν (γαλλικά: Aléviens).
Κοιλάδα Κότσανη
Για ορισμένα σημεία της κοιλάδας έχουν δοθεί συγκεκριμένα ονόματα. Έτσι, το μεσαίο της τμήμα είναι γνωστό ως Πεδία του Κότσανη (ή Κοτσάνσκο), το νοτιοανατολικό τμήμα ως Βινίτσκο και το δυτικό ως Ζλετόφσκο. Κάποια τοπωνύμια γύρω από τα μεγάλα χωριά είναι τα εξής: Orizarsko, Istibanjsko, Zrnovsko, Obleshevsko και άλλα.
Η κοιλάδα Κότσανη έχει γόνιμο έδαφος και άφθονο νερό, ιδιότητες οι οποίες την καθιστούν ιδανική για την καλλιέργεια δημητριακών, και ιδιαίτερα ρυζιού, σε αυτές τις εξαιρετικές φυσικές συνθήκες.
Αλέβ
Παραπομπές
Κατηγορία:Κοινότητες της Άνω Σαβοΐας
Κοιλάδα Κότσανη
Ιστορία
αριστερά|μικρογραφία|280x280εσ| Η κοιλάδα Κότσανη την αυγή Σύμφωνα με επιστημονικές έρευνες, η κοιλάδα Κότσανη προέκυψε από τεκτονικές επιδράσεις. Κρίσιμη σημασία για τη σημερινή μορφή και τη δομή του αναγλύφου της είχαν οι τεκτονικές κινήσεις που σημειώθηκαν πριν από τα μέσα του Ολιγόκαινου. Εκείνη την περίοδο, το έδαφος κατέβηκε ανάμεσα σε δύο διαχωριστικές γραμμές, μια από τον βορρά (Οσόγκοβο) και μια άλλη από τομ νότο (Πλατσκόβιτσα). Στο τέλος του Μειόκαινου και στις αρχές της πλειοκαίνου εποχής, η κοιλάδα πλημμύρισε από μια λίμνη γλυκού νερού, η οποία μαζί με άλλες γειτονικές λίμνες δημιούργησαν τη λίμνη του Μεσαίου Αξιού. Το βάθος αυτής της λίμνης της πλειοκαίνου εποχής ήταν πάνω από 500 μέτρα.
Ρόμπερτ ντε Μπρους, 5ος λόρδος του Άναντεϊλ
Ο Ρόμπερτ ντε Μπρους, 5ος λόρδος του Άναντεϊλ (περί το 1215 - 3 Μαΐου 1295) βαρόνος, Κοντόσταυλος της Σκωτίας και της Αγγλίας, αντιβασιλιάς της Σκωτίας και διεκδικητής του θρόνου της Σκωτίας στη Μεγάλη Αιτία (1290 - 1292) ήταν γιος του Ρόμπερτ ντε Μπρους, 4ου λόρδου του Άναντεϊλ και της Ισομπέλ του Χάντινγκτον. Ο εγγονός του Ροβέρτος Α΄ της Σκωτίας έγινε ένας από τους μεγαλύτερους βασιλείς της Σκωτίας. Ο Ρόμπερτ ήταν εγγονός του Δαβίδ του Χάντιγκτον και της Ματίλντας του Τσέστερ, δισέγγονος του Ερρίκου της Σκωτίας και της Άντα ντε Βαρέν και τρισέγγονος του Δαυίδ Α΄ της Σκωτίας και της Μαώ του Χάντιγκτον. Ο Ρόμπερτ ήταν επίσης λόρδος του Χάρτλπουλ στο Ντάραμ, του Γρουάιτλ και του Χάτφιλντ Μπρόαντοακ στο Έσσεξ, από την πρώτη σύζυγο του πήρε το χωριό του Ριπ στο Σάσσεξ και από τη δεύτερη σύζυγο του το Ίρεμπι στο Κάμπερλαντ.
Ακράγας (αποσαφήνιση)
Με την ονομασία Ακράγας αναφέρονται οι παρακάτω τοποθεσίες:
Κοιλάδα Κότσανη
Κλίμα
Η μέση ετήσια θερμοκρασία του αέρα στην κοιλάδα Κότσανη είναι 13 βαθμοί °C. Το γεγονός αυτό κατατάσσει αυτή την κοιλάδα μεταξύ των θερμών κοιλάδων της χώρας. Η θερμοκρασία της είναι παρόμοια με τη θερμοκρασία του αέρα στη Βελεσά ή στην κοιλάδα της Στρώμνιτσας. Η κοιλάδα Κότσανη είναι πλούσια σε ιαματικές πηγές, ειδικά στα χωριά Istibanja, Dolni Podlog, Banja και Krupište. Στο χωριό Dolni Podlog, κοντά στην πόλη Κότσανη, γίνονται δύο γεωτρήσεις 35 μέτρων και 460 μέτρων, με 300 λίτρα/δευτ. και θερμοκρασίες ανάμεσα στους 70-80 °C. Οι φαρμακευτικές ιδιότητες του ιαματικού νερού από την κοιλάδα Κότσανη, σύμφωνα με τον Ρίστο Τσάνεφ, είναι παρόμοιες με εκείνες του νερού στα λουτρά του Negorci, κοντά στη Γευγελή.
Ακράγας (αποσαφήνιση)
αλλά και:
Ρόμπερτ ντε Μπρους, 5ος λόρδος του Άναντεϊλ
Η περιουσία της οικογένειας του αυξήθηκε μετά την ήττα του Σίμον ντε Μόντφορντ στη μάχη του Ίβσαμ (1265) με μια σειρά από δωρεές που πήρε από τα εδάφη των επαναστατημένων βαρόνων στο Γιορκσάιρ, τη Νορθουμβρία και το Μπέντφορντσερ. Τα εδάφη αυτά ο ομώνυμος γιος του Ρόμπερτ πλήρωσε στον θείο του Βερνάρδο και στον Γιλβέρτο ντε Κλερ, 7ο κόμη του Γκλόστερ σαν λύτρα για την απελευθέρωση του πατέρα του μετά την ήττα και την αιχμαλωσία του 5ου λόρδου στη μάχη του Λιους (1264) Ο Ερρίκος Γ΄ της Αγγλίας αποκατέστησε τον Ρόμπερτ στη θέση του δικαστή, του Κοντόσταυλου και του φύλακα του κάστρου του Καρλάιλ (1267) θέσεις που είχε χάσει από το 1255. Ο Ρόμπερτ ζήτησε συγχώρεση από τον Αλέξανδρο Γ΄ της Σκωτίας και κατόπιν οι γιοι του ενώθηκαν με τους πρίγκιπες Εδουάρδο και Εδμόνδο σε Σταυροφορία την τετραετία 1270 - 1274. Ο Ροβέρτος πιθανό δεν συμμετείχε ή επέστρεψε νωρίτερα καθώς τον Οκτώβριο του 1271 δέχτηκε ένα έγγραφο παραίτησης στο Γρουίτλ του Έσσεξ.
Κοιλάδα Κότσανη
Παραπομπές
Κατηγορία:Δήμος Κότσανης Κατηγορία:Κοιλάδες της Βόρειας Μακεδονίας
Ρόμπερτ ντε Μπρους, 5ος λόρδος του Άναντεϊλ
Κρίση διαδοχής στη Σκωτία
thumb|right|250px|Το Οικόσημου των Μπρους του Άναντεϊλ Τη διετία 1271 - 1272 ο Ρόμπερτ ζήτησε το χέρι της Μαρζορί του Κάρικ, της πλούσιας κληρονόμου του Νάιλ του Κάρικ, 2ου κόμη του Κάρικ για τον ομώνυμο γιο του Ρόμπερτ ντε Μπρους. Την ίδια εποχή πέθανε η πρώτη σύζυγος του Ισαβέλλα ντε Κλερ του Γκλόστερ και του Χέρτφορντ, η τελευταία καταγραφή για την ίδια ήταν ένα δώρο από ελάφι που δέχτηκε από τον βασιλιά Ερρίκο στο Έσσεξ (1271). Στις 3 Μαΐου 1273 ο Ρόμπερτ προχώρησε σε δεύτερο γάμο με τη Χριστίνα του Ίρεμπι τη χήρα του Αδάμ Τζέσμοντ του κόμη της Νορθουμβρίας, ο γάμος έφερε στην οικογένεια Μπρους μεγάλο αριθμό εδαφών στο Κάμπερλαντ. Ο πατέρας Ρόμπερτ μετά τον δεύτερο γάμο περιορίστηκε στη διοίκηση των οικογενειακών εδαφών στα βόρεια ενώ οι γιοι του κυβέρνησαν στον νότο.